*Wirtgen* | sistēma “AutoTrac” WR sērijas iekārtām

Jaunās automatizācijas tehnoloģijas prezentācija aukstās pārstrādes iekārtām un augsnes stabilizatoriem izstādē "Bauma 2022"

Ņemot vērā pieaugošās prasības pēc videi nekaitīgiem procesiem, pieaug nepieciešamība atbildīgi rīkoties ar vērtīgiem resursiem arī augsnes stabilizācijas un aukstās pārstrādes jomā. Šo procesu rentabla īstenošana ir iespējama tikai tad, ja tie tiek efektīvi izpildīti. Līdz ar sistēmas "AutoTrac" ieviešanu WR sērijas iekārtām, tā tagad piedāvā tehnoloģiju, kas vērsta tieši uz šo mērķi.

Novatoriska tehnoloģija augsnes stabilizēšanai un aukstai pārstrādei

Augsnes stabilizatorus izmanto, piemēram, lai, īstenojot satiksmes infrastruktūras projektus, saudzīgi sagatavotu ceļu gultnes. Pamatne ar nepietiekamu nestspēju tiek pārveidota par elastīgu grunti, kas spēj izturēt lielāku slodzi. Šajā procesā izmanto esošo augsnes materiālu un vienkārši pievieno un iemaisa saistvielas, piemēram, cementu un/vai kaļķi. Aukstās pārstrādes gadījumā ar WR sērijas mašīnām bojātos asfalta slāņus vienā piegājienā nofrēzē un izmaina to izmērus, no jauna sasaista, pievienojot saistvielas un ūdeni, un pēc tam atkal uzklāj segumu. Uz vietas izveidotie jaunie pamatnes slāņi izceļas ar savu izcilo nestspēju.


Automātiskā vadības sistēma optimālai pārklāšanās nodrošināšanai

Nodrošinot precīzu, automātisku stūrēšanu, sistēma "AutoTrac" palīdz *Wirtgen* pārstrādes mašīnām ar riteņiem sasniegt lielāku procesa efektivitāti un līdz ar to arī augstu atbilstību vides aizsardzības prasībām. Tā precīzi vada mašīnu ar centimetros izteiktām pielaidēm, pamatojoties uz iepriekš aprēķinātu standarta joslu un noteiktu blakus esošo joslu pārklāšanos, tādējādi ļaujot vienmērīgi izmantot mašīnas ideālo darba platumu. “AutoTrac” turklāt izmanto dažādas globālās navigācijas satelītu sistēmas (GNSS), lai precīzi noteiktu mašīnas atrašanās vietu un kustības virzienu. Sistēma tiek darbināta no papildu vadības paneļa, kas ļauj operatoram arī apskatīt informāciju par mašīnas pozīciju un iepriekš pabeigtām joslām.

**Vislabākā ietaupījumu potenciāla izmantošana un procesa kvalitātes paaugstināšana**

Ņemot vērā lielo, novēršamo pārklāšanos ar blakus joslām, kas var rasties, veicot manuālas darbības, un attiecīgo resursu izšķērdēšanu, potenciālie ietaupījumi no šīs sistēmas izmantošanas drīz vien kļūst acīmredzami. Ievērojot iepriekš noteiktos pārklājumus, samazinās saistvielu, palīgmateriālu un degvielas patēriņš, samazinās oglekļa dioksīda emisijas un saīsinās projekta īstenošanas laiks. Tā rezultātā tiek paaugstināta procesa efektivitāte un līdz ar to arī rentabilitāte un saderība ar vidi. Manuāla mašīnas stūrēšana vienmēr prasa ievērojamas pūles, lai izvairītos no neapstrādātām spraugām apstrādājamā gruntī. Arī šajā gadījumā automātiskā stūrēšanas sistēma palīdz operatoram un samazina darba slodzi. Saglabājot vēlamo pārklāšanos, tiek novērstas nevēlamas nepilnības galarezultātā. To zinot, operators var pilnībā koncentrēties uz maisīšanas procesu un sekot līdzi tam, kas notiek ap mašīnu.

**Attēli:**

  
W\_photo\_WR-AutoTrac\_00001\_PR

Jaunā *Wirtgen* sistēma "AutoTrac" WR sērijas mašīnām pārsteidz ar savu spēju taupīt resursus un palielināt efektivitāti.



W\_photo\_WR240i\_00494\_HI

Automātiskā stūrēšanas sistēma "AutoTrac" padara *Wirtgen* aukstās pārstrādes un augsnes stabilizēšanas iekārtas vēl efektīvākas.

*Lūdzu, ņemiet vērā: šeit redzamās fotogrāfijas ir tikai priekšskatījumi. Ja vēlaties tās publicēt* citos *medijos, lūdzu, lejupielādējiet augstākas izšķirtspējas (300 dpi)* versijas no *“Wirtgen Group”* tīmekļa *vietnēm.*

Papildu informācijas iegūšanai, lūdzu, sazinieties ar:

WIRTGEN GROUP

Sabiedrisko attiecību departaments

Reinhard-Wirtgen-Strasse 2

53578 Vindhāgena

Vācija

Tālrunis: +49 (0)2645 131 0

Telefakss: +49 (0)2645 131 499

E-pasts: PR@wirtgen-group.comPR@wirtgen-group.com

www.wirtgen-group.com